open-index/open-wikipedia-markdown huggingface dataset:
Tomer Hemed

**Tomer Hemed** (; s. 2. toukokuuta 1987 Haifa, Israel) on israelilainen jalkapalloilija. Hän edustaa Englannin mestaruussarjassa pelaavaa Charlton Athleticia ja on pelipaikaltaan hyökkääjä.

## Seurajoukkueura
Hemed on Maccabi Haifan kasvatti, jonka edustusjoukkueeseen hän nousi vuonna 2006. Tämän jälkeen hän pelasi vuodet 2008–2010 lainalla kolmessa eri seurassa Maccabi Herzliyassa, Bnei Yehudassa ja Maccabi Ahi Nazarethissa. Kaudella 2010–2011 hän onnistui vakiinnuttamaan paikkansa Maccabi Haifassa ja kuului läpi kauden joukkueen luottopelaajiin.

Kesällä 2011 Hemed siirtyi espanjalaisseura Mallorcaan, kesällä 2014 saman maan Almeríaan ja kesällä 2015 englantilaisseura Brighton & Hove Albioniin. Kauden 2018–2019 hän pelasi lainalla Queens Park Rangersissa ja kesällä 2019 hän siirtyi Charlton Athleticiin.

## Lähteet
* Tomer Hemedin esittely Mallorcan virallisella sivustolla 
* 
*
Radio Rock: Sahatuimmat 2

**Radio Rock: Sahatuimmat 2** on Radio Rockin vuonna 2010 julkaisema Radio Rockin soitetuimmista kappaleista koottu kokoelmalevy.

## Kappaleet
# From the Heaven of My Heart (Amorphis)
# End of Me (Apocalyptica feat. Gavin Rossdale)
# Nightmare (Avenged Sevenfold)
# Fingers Crossed (Blake)
# The Last Fight (Bullet For My Valentine)
# Full of Regret (Danko Jones)
# Chameleon (Doom Unit)
# Horros (Herra Ylppö & Ihmiset)
# Lemminkäisen laulu (Kotiteollisuus)
# This is Heavy Metal (Lordi)
# Hei hei heinäkuu (Mokoma)
# Damn It's Dark (Mustasch)
# End of the Line (Negative)
# Beautiful Bomb (Reckless Love)
# The Good Die Young (Scorpions)
# Darkest Hours (Stratovarius)
# Wheels of Time (Suburban Tribe)
# Dominoes (The Mama King)
# Bacchuksen tiellä (Timo Rautiainen)
# Viina, terva & hauta (Viikate)
Radio Rock: Sahatuimmat 3

**Radio Rock: Sahatuimmat 3** on Radio Rockin vuonna 2011 julkaisema Radio Rockin soitetuimmista kappaleista koottu kokoelmalevy.

## Kappaleet
# You I Need (Amorphis)
# Not Strong Enough (Apocalyptica feat. Brent Smith)
# Welcome to the Family (Avenged Sevenfold)
# Show Me How to Die (Battle Beast)
# Summertime (Black City)
# Fever (Bullet for My Valentine)
# Reckoning Day (Doom Unit)
# All American Nightmare (Hinder)
# Soitellen sotaan (Kotiteollisuus)
# '78 (Michael Monroe)
# Huomenhaamu (Mokoma)
# Get Back in Line (Motörhead)
# Angel's Share (Mustasch)
# Sarvet esiin (Petri Nygård feat. Mokoma)
# Mercury Falling (Poisonblack)
# Temple of the Red-Eyed Pigs (Sparzanza)
# Mr. Goodbye (The Mama King)
# Stand Up and Fight (Turisas)
# Suunta (Verenpisara)
# Angel's Eyes (Von Hertzen Brothers)
# Faster (Within Temptation)
Antti Hartikainen (pesäpalloilija)

**Antti Hartikainen** (s. 3. elokuuta 1985 Sotkamo) on suomalainen uransa lopettanut pesäpalloilija.

15-vuotiaana vuonna 2001 Superpesisdebyyttinsä tehnyt Hartikainen toimii sisäpelissä etenijänä sekä vaihtajana, ja ulkopelissä polttolinjassa. Hän on urallaan voittanut yksitoista Suomen mestaruutta, neljä hopeaa ja kolme pronssia, ja tullut kahdeksan kertaa valituksi Itä-Länsi-otteluun. 

Lokakuussa 2018 Hartikainen solmi sopimuksen Kouvolan Pallonlyöjien kanssa kaudeksi 2019.
Kaudella 2019 Hartikainen voitti runkosarjan kärkilyöntitilaston 222 kärkilyönnillä. Hartikainen palkittiin kauden päätteeksi myös Kultaisella Mailalla Lokakuussa 2019 Antti Hartikainen teki kaksivuotisen sopimuksen Joensuun Mailan kanssa.
Hartikainen on ammatiltaan urheiluhieroja.  Hartikainen ilmoitti tammikuussa 2022 lopettavansa pelaajauransa akillesjänteensä loukkaamisen seurauksena.

## Tilastot
* Superpesiksen runkosarja (vuoden 2021 loppuun mennessä)
** Ottelut: 428
** Lyödyt juoksut: 27 + 99
** Tuodut juoksut: 517
** Kärkilyönnit: 2146
* Superpesiksen ylemmät pudotuspelit ja loppusarja (vuoden 2021 loppuun mennessä)
** Ottelut: 189
** Lyödyt juoksut: 9 + 35
** Tuodut juoksut: 193
** Kärkilyönnit: 880

Lähde:

## Saavutukset
### Pelaajana
* 11 SM-kultaa: 2001, 2002, 2003, 2004, 2006, 2009, 2011, 2012, 2013, 2014, 2015
* 4 SM-hopeaa: 2007, 2008, 2016, 2017
* 3 SM-pronssia: 2005, 2010, 2019
* 8 Itä-Länsi-ottelua: 2008, 2009, 2010, 2011, 2012, 2013, 2014, 2019
* Superpesiksen kärkilyöntikuningas (1): 2019
* Vuoden pesäpalloilija: 2013 
* Kultainen maila: 2019
* Superpesiksen kuukauden pelaaja (4): toukokuu 2010, kesäkuu 2012, heinäkuu 2019, elokuu 2019

## Lähteet

## Aiheesta muualla
Nail Jakupov

**Nail Railovitš Jakupov** () (s. 6. lokakuuta 1993 Nižnekamsk, Tatarstan, Venäjä) on venäläinen jääkiekkoilija, pelipaikaltaan laitahyökkääjä. Hän pelaa KHL-seura Neftekhimik Nizhnekamskissa. 

Edmonton Oilers varasi Jakupovin ensimmäisenä . Tatarstanissa syntynyt ja kasvanut Jakupov on kansallisuudeltaan tataari, ja hän on yksi ensimmäisistä muslimivaltaisen tasavallan jääkiekkotähdistä. Häntä pidetään yleisesti epäonnistuneena ykkösvarauksena. Pistemäärät ovat olleet vaatimattomia odotuksiin nähden.

## Ura

Jakupov aloitti uransa kotikaupunkinsa joukkueessa Neftehimik Nižnekamskissa. 16-vuotiaana hän siirtyi seuran MHL-joukkueeseen Reaktor Nižnekamskiin. Jakupov pelasi Reaktorissa vain yhden kauden ennen siirtymistään Kanadan OHL-junioriliigan Sarnia Stingiin.

Kahden OHL-kauden aikana Jakupov onnistui nousemaan yhdeksi ikäluokkansa parhaista pelaajista. Edmonton Oilers varasi hänet vuoden , koko tilaisuuden ensimmäisenä pelaajana. Tilaisuuden kolmantena pelaajana varattiin Jakupovin ketjukaveri Alex Galchenyuk.

Jakupovin NHL-uran alku viivästyi liigan työsulun myötä, jonka ajan hän pelasi KHL:ää kotikaupunginsa joukkueessa Neftehimik Nižnekamskissa. Ennen työsulun loppumista Jakupov ehti pelata yhteensä 22 ottelussa, joissa syntyi 18 tehopistettä.

### Hyppääminen NHL-liigaan

Edmontonissa pelinumeron 64 valinnut Jakupov sai NHL-debyyttinsä 20. tammikuuta 2013 ottelunsa Vancouver Canucksia vastaan.

Ensimmäisen maalinsa hän teki kaksi päivää myöhemmin Minnesota Wildia vastaan. 

Jakupov palasi kaudella 2018–2019 KHL-liigaan. Hän teki kaksivuotisen sopimuksen SKA Pietarin kanssa. Kesäkuussa 2019 Jakupov solmi kaksivuotisen jatkosopimuksen SKA:n kanssa, joka ulottuu kevääseen 2022 asti.  Toukokuussa 2020 Jakupov siirtyi vaihtokaupassa HK Vitjaziin. Kesäkuussa Vitjaz myi Jakupovin rahallista kompensaatiota vastaan KHL-joukkue Amur Habarovskiin. Lokakuussa 2020 Jakupov siirtyi KHL-joukkue Avangard Omskiin rahallista korvausta vastaan.

## Lähteet
Liesu

**Liesu** eli **kähäräliesu** (*Cryptogramma crispa*, syn. *Allorus crispus*) on pienikokoinen, pohjoisen pallonpuoliskon vuoristoseutujen yhtäläisitiöinen saniaislaji.

## Ulkonäkö ja koko

Monivuotisen liesun maavarsi on lyhyt. Lehti on tyvestään jakautunut lehdiksi ja itiölehdiksi. Itiöpesäkkeettömät lehdet ovat tiheinä kimppuina ja kasvavat 10–25 cm korkeiksi. Lehden lapa on leveänpuikea ja 3–4 kertaa parilehdykkäinen. Pikkulehdykät ovat 2–4 mm leveitä, pitkulaisia, litteälaitaisia ja kärjestään nyhähampaisia tai liuskaisia. Itiölehdet ovat 2–3 kertaa parilehdykkäisiä. Niiden pikkulehdykät ovat 3–8 mm leveitä ja muodoltaan tasasoukkia tai suikeita. Itiöpesäkeryhmät ovat ehyen, taakäänteisen lehtilaidan suojassa. Suomessa liesun itiöt kypsyvät heinä–elokuussa.

## Levinneisyys
Liesua tavataan pohjoisella pallonpuoliskolla, pääasiassa vuoristoalueilla. Euroopassa lajia kasvaa pääasiassa Fennoskandian vuoristo- ja tunturialueilla, Skotlannissa, Pohjois-Irlannissa, Alpeilla, Pyreneillä, Kreikan pohjoisosissa, Kaukasuksen alueella ja Uralilla. Aasian puolella liesua kasvaa Keski-Aasian vuoristoseuduilla, paikoin Siperiassa, Kamtšatkan niemimaalla ja Pohjois-Japanissa. Pohjois-Amerikan puolella levinneisyysalue jatkuu Alaskaan sekä Kanadan ja Yhdysvaltain länsi- ja keskiosiin. Suomessa liesua tavataan Keski- ja Pohjois-Lapissa Pelkosenniemen Pyhätunturilta pohjoiseen. Runsaimmin sitä kasvaa Käsivarren Lapin suurtuntureilla. Liesua on kasvanut aikaisemmin hyvin harvinaisena myös Ahvenanmaalla, mutta laji on sittemmin hävinnyt maakunnasta. Viimeinen havainto Ahvenanmaalta on vuodelta 1938 Vårdöstä.

## Elinympäristö
Liesulle tyypillisiä kasvupaikkoja ovat vuoristojen ja tunturipaljakoiden rakkakivikot sekä kallionraot. Laji on kalkinkarttaja.

## Lähteet
* Hämet-Ahti, Leena, Kurtto & Arto, Lampinen, Raino & Piirainen, Mikko & Suominen, Juha & Ulvinen, Tauno & Uotila, Pertti & Väre, Henry. *Lisäyksiä ja korjauksia Retkeilykasvion neljänteen painokseen*. Lutukka 21/2005, s. 41–85.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Ålands flora*. Toim. Hæggström, Carl-Adam & Hæggström, Eeva. Toinen laajennettu painos. Ekenäs Tryckeri, Ekenäs 2010.

### Viitteet

## Aiheesta muualla
* Suomen Lajitietokeskus: Liesu (kähäräliesu) (''Cryptogramma crispa'')
* Kasviatlas 2022: Liesun eli kähäräliesun (''Cryptogramma crispa'') levinneisyys Suomessa.
* Pinkka – Lajintuntemuksen oppimisympäristö: Liesu (''Cryptogramma crispa'')
Martin Happe

**Martin Albert Happe** M.Afr. (s. 15. marraskuuta 1945 Sendenhorst) on saksalaissyntyinen, Mauritaniassa toimiva roomalaiskatolinen piispa. Hänet vihittiin papiksi 2. kesäkuuta 1973 ja nimitettiin Nouakchottin hiippakunnan piispaksi 10. heinäkuuta 1995. Piispaksi vihkiminen seurasi 1. marraskuuta. Pääkonsekraattorina toimi Reinhard Lettmann, jota avustivat Robert Marie Jean Victor de Boissonneaux de Chevigny ja Jean Zerbo.

## Lähteet
Madge Evans

**Madge Evans** (1. heinäkuuta 1909 New York, New York – 26. huhtikuuta 1981 Oakland, New Jersey) oli yhdysvaltalainen näyttelijä. Evans aloitti elokuvanäyttelemisen 1915 ja kuului seuraavan kolmen vuoden ajan World Film Companyn vakituisiin lapsinäyttelijöihin. Aikuisiällä hän näytteli muun muassa elokuvissa *[[Päivälliset klo 8]]* (1933) ja *[[David Copperfield (vuoden 1935 elokuva)|David Copperfield]]* (1935). Evans lopetti elokuvanäyttelemisen 1938 ja samoihin aikoihin hän avioitui näytelmäkirjailija Sidney Kingsleyn kanssa. Teatterissa Evans näytteli vuoteen 1943 saakka. Evans on saanut tähden Hollywood Walk of Famelle.

## Lähteet

## Aiheesta muualla

*
Santa Claus 3

**Santa Claus 3** (, televisioesityksessä käytetty nimeä *Mutta mitä tapahtui joulupukille 3*) on vuonna 2006 ensi-iltansa saanut jouluaiheinen komediaelokuva ja jatko-osa elokuville *[[Mutta mitä tapahtui joulupukille?|Mutta mitä tapahtui joulupukille]]* ja *[[Mutta mitä tapahtui joulupukille 2]]*. Elokuvan pääosia esittävät Tim Allen, Martin Short, Elizabeth Mitchell, Judge Reinhold, Wendy Crewson, Liliana Mumy, Alan Arkin, Ann-Margret ja Spencer Breslin. Elokuvassa joulupukki joutuu ongelmiin pakkasukon kanssa samalla kun hänen appivanhempansa ovat tulossa kylään. Elokuvan on ohjannut Michael Lembeck. Elokuva jäi Peter Boylen viimeiseksi.

## Lähteet

## Aiheesta muualla
*
Major League Baseball -kausi 2004

**Major League Baseball -kausi 2004** oli baseballin Major Leaguen kausi, joka alkoi 30. maaliskuuta 2004. Se päättyi Boston Red Soxin voittoon St. Louis Cardinalsista.

## Runkosarjan sarjataulukot

*Asteriskilla merkityt joukkueet valittiin jatkoon villillä kortilla.

## Postseason

## Aiheesta muualla

*Baseball-Reference.com, American Leaguen tilastot
*Baseball-Reference.com, National Leaguen tilastot
Franz Grave

**Franz Grave** (25. marraskuuta 1932 Essen – 19. helmikuuta 2022) oli saksalainen roomalaiskatolinen piispa. Hänet vihki papiksi Essenin hiippakuntaan Franz Hengsbach 2. helmikuuta 1959, ja hänet nimitettiin Essenin vihkipiispaksi sekä Tingarian titulaaripiispaksi 31. maaliskuuta 1988. Piispaksi vihkiminen seurasi 3. toukokuuta. Pääkonsekraattorina toimi Hengsbach, jota avustivat Julius Angerhausen ja Wolfgang Große.

Grave jäi eläkkeelle 27. kesäkuuta 2008.

## Lähteet
Houston Astros

**Houston Astros** on yhdysvaltalainen, vuonna 1962 perustettu ammattilaisbaseballjoukkue, joka voitti World Seriesin vuonna 2017. Se voitti vuoden 2005 National Leaguen, mutta hävisi tätä seuranneen World Seriesin Chicago White Soxia vastaan. Joukkue pelasi Major Leaguen National Leaguessa kauteen 2012 saakka ja siirtyi kaudeksi 2013 American Leagueen.

Astros on pelannut kotiottelunsa vuodesta 2000 lähtien Daikin Parkissa. Areena on saanut nimensä Coca-Cola Companyn omistaman hedelmämehuvalmistaja Minute Maidin mukaan, joka omistaa pienen osuuden joukkueesta.

## Aiheesta muualla

*Houston Astrosin viralliset sivut
Nykyaikainen viisiottelu kesäolympialaisissa 2016

**[[Nykyaikainen viisiottelu|Nykyaikaisessa viisiottelu]]ssa** kilpailtiin **[[kesäolympialaiset 2016|Rio de Janeiron kesäolympialaisissa 2016]]** 24:ttä kertaa. Kilpailut käytiin 19.–20. elokuuta Parque de Pentatlo Moderno de Deodorossa, jonne mahtuu yleisöön 15&nbsp;000 henkeä. Osakilpailuja oli neljä, jotka olivat miekkailu, uinti, ratsastus ja ampumajuoksu. Miesten turnauksen voitti venäläinen Aleksandr Lesun. Naisten kilpailun voitti australialainen Chloe Esposito.

## Karsinnat
Sekä naisten että miesten kilpailuun karsiutuu 36 urheilijaa. Isäntämaa Brasilialle on varattu yksi kiintiöpaikka, jos sen urheilijoita ei selviydy karsinnoista.

## Mitalitaulukko

## Mitalistit

## Lähteet

## Aiheesta muualla
*Nykyaikainen viisiottelu Rio de Janeiron 2016 kesäolympialaisten ja -paralympialaisten virallisilla sivuilla.
Soutu kesäolympialaisissa 2016

**[[Soutu|Soudussa]]** kilpailtiin **[[Kesäolympialaiset 2016|Rio de Janeiron 2016 kesäolympialaisissa]]** 27:ttä kertaa. Kilpailut käytiin 6.–13. elokuuta Lagoan stadionilla, jonne mahtuu yleisöön 14&nbsp;000 henkeä. Tapahtumia oli 14, joista kahdeksan miehille ja kuusi naisille.

## Mitaliyhteenveto

### Miehet

### Naiset

## Lähteet

## Aiheesta muualla
Rugby kesäolympialaisissa 2016

**[[Rugby]]ssä** kilpailtiin **[[kesäolympialaiset 2016|Rio de Janeiron 2016 kesäolympialaisissa]]** viidettä kertaa, ensimmäisen kerran sitten vuoden 1924. Kilpailut käytiin Arena Rugby & Modern Pentathlonilla. Pelimuotona oli rugby-7.

## Mitaliyhteenveto

## Miesten turnaus

### Alkulohkot
#### Lohko A

#### Lohko B

#### Lohko C

### Pudotuspelit

## Naisten turnaus

### Alkulohkot

#### Lohko A

#### Lohko B

#### Lohko C

### Pudotuspelit

## Lähteet

## Aiheesta muualla
*Rugby Rio de Janeiron 2016 kesäolympialaisten ja -paralympialaisten virallisilla sivuilla.
Skeptoid

**Skeptoid** on viikoittain ilmestyvä, noin kymmenen minuutin pituinen yhdysvaltalainen podcast, joka käsittelee kriittisesti paranormaaleja ilmiöitä ja näennäistiedettä. Podcastin takana on yhdysvaltalainen skeptikko Brian Dunning.

## Vastaanotto
Skeptoid on voittanut 2010 Parsec Awards -palkinnon kategoriassa *Best Fact Behind the Fiction Podcast*.

Kuuntelijoita podcast kerää viikoittain keskiarvoisesti 146&nbsp;000 (otettu 18.9.2011).

## Ulkopuoliset linkit
* Skeptoidin kotisivut
* Skeptoid iTunesissa

## Lähteet
Purjehdus kesäolympialaisissa 2016

**[[Purjehdus|Purjehduksessa]]** kilpailtiin **[[Kesäolympialaiset 2016|Rio de Janeiron 2016 kesäolympialaisissa]]** 26. kertaa. Kilpailut käytiin 8.–18. elokuuta Marina da Glóriassa Guanabaranlahdella.

## Mitalistit
### Miehet

### Naiset

### Sekajoukkue

## Mitalitaulukko

## Lähteet

## Aiheesta muualla

*Purjehdus Rio de Janeiron 2016 kesäolympialaisten ja -paralympialaisten virallisilla sivuilla.
Moraalipsykologia (kirja)

**Moraalipsykologia. Hyvän ja pahan tällä puolen** on Helsingin yliopiston sosiaalipsykologian professori Klaus Helkaman vuonna 2009 ilmestynyt kirja moraalipsykologiasta. Helkama tarkastelee sosiaalipsykologisesti moraaliarvoja ja pahan syntyä. Helkaman mukaan moraalissa tarvitaan arvostelukykyä ja tahtoa, ja sillä on kolme tehtävää: ristiriitojen ratkaisu, hyvän edistäminen ja pahan ehkäiseminen. Helkaman mukaan arvostusten tutkimus on osoittanut, että ihmiset ovat kaikkialla yhtä mieltä tärkeimmistä arvoista. 

## Lähteet

## Aiheesta muualla
* Wahlstedt, Pekka: Jokapäiväisen elämän moraali. *Tieteessä tapahtuu* 2/2010.
Deichtine

**Deichtine** tai **Deichtire** on hahmo irlantilaisessa mytologiassa. Hän on Ulsterin kuninkaan Conchobarin, Nessan pojan, sisar ja Cuchulainnin äiti. Hänen aviomiehensä oli Sualtam, mutta Cuchulainnin isänä pidetään Lughia.

Erään tarinan mukaan Deichtine oli Conchobarin vaununajaja. Kun parvi lintuja laskeutui Emain Machalle ja söi kaiken ruohon, ulaidit päättivät metsästää näitä ja lähtivät matkaan vaunujensa kanssa. He jahtasivat lintuja iltaan asti. Tällöin alkoi sataa lunta, ja ulaidit päättivät etsiä suojaa. He löysivät talon ja siinä asuva nuori mies toivotti heidät tervetulleiksi. Hänen vaimonsa oli juuri tuolloin synnyttämässä, mutta mies oli vieraanvarainen ja tarjoili tästä huolimatta vierailleen syötävää. Vaimo sai pojan, ja samaan aikaan perheen hevonen synnytti kaksi varsaa. Ulsterilaiset menivät nukkumaan, mutta aamulla herätessään he huomasivat olevansa Newgrangessa. Talo, mies ja nainen olivat kadonneet, mutta vauva ja varsat olivat tallella. Deichtine otti lapsen omakseen ja he palasivat Emainiin. 

Pian tämän jälkeen poika sairastui ja kuoli. Deichtinen juodessa pieni olento luiskahti kupista hänen suuhunsa ja nukutti hänet. Unessa Lugh ilmestyi hänelle ja kertoi, että talo, jossa he olivat yöpyneet, oli hänen, ja että Deichtinen kohdussa kasvoi hänen lapsensa. Myöhemmin Deichtine meni Sualtamin kanssa naimisiin ja synnytti Luighin pojan.

Toisessa versiossa talossa synnyttävä nainen oli Deichtine itse. Hän heräsi Newgrangessa ja Luigh ja talo olivat kadonneet, mutta Deichtine ja vauva olivat jäljellä. Tämän jälkeen hän palasi kotiin ja nai Sualtamin.
Ammunta kesäolympialaisissa 2016

**[[Ammunta|Ammunnassa]]** kilpailtiin **[[kesäolympialaiset 2016|Rio de Janeiron 2016 kesäolympialaisissa]]** 26. kertaa. Kilpailut käytiin 6.–14. elokuuta Deodoron alueella Centro Nacional de Tirossa, jonne mahtuu katsojia tapahtumasta riippuen 500–2&nbsp;000 henkeä.

390 urheilijaa kilpaili viidessätoista lajissa. Kilpailu oli säännöiltään ja muutoksiltaan samanlainen kuin vuonna 2012.

## Mitaliyhteenveto

### Miesten kilpailut

 Al-Deehani ja Al-Rashidi kilpailivat Kansainvälisen olympiakomitean lipun alla Kuwaitin olympiakomitean hyllytyksen takia.

### Naisten kilpailut

## Lähteet

## Aiheesta muualla

* Ammunta Rio de Janeiron 2016 kesäolympialaisten ja -paralympialaisten virallisilla sivuilla
Kallioimarteet

**Kallioimarteet** (*Polypodium*) on saniaissuku ja kallioimarrekasvien (Polypodiaceae) heimon tyyppisuku.

Pohjois-Euroopassa kasvaa kaksi kallioimarrelajia: pohjankallioimarre ja etelänkallioimarre. Niiden tuntomerkkejä ovat maanalainen suikertava maavarsi, josta nousevat yksittäiset, kertaalleen pariliuskaiset tai pariosaiset lehdet.

## Lajeja
* azorienkallioimarre (*Polypodium azoricum*)
* etelänkallioimarre (*Polypodium interjectum*), risteymäperäinen
* makaronesiankallioimarre (*Polypodium macaronesicum*)
* pohjankallioimarre eli kallioimarre (*Polypodium vulgare*), lajin lakritsinmakuista juurakkoa on käytetty lääkkeiden valmistukseen.

## Lähteet
* 
* 

## Aiheesta muualla
* Finto: Kassu – Kasvien suomenkieliset nimet: ''Polypodium''
* Suomen Lajitietokeskus: Kallioimarteet – ''Polypodium''
* Funet: Kallioimarteet (''Polypodium'')
* Den virtuella floran: ''Polypodium'' 
* ITIS: ''Polypodium'' 
* United States Department of Agriculture (USDA): ''Polypodium'' 
* Flora of North America: ''Polypodium''
Pöytätennis kesäolympialaisissa 2016

**[[Pöytätennis|Pöytätenniksessä]]** kilpaillaan **[[kesäolympialaiset 2016|Rio de Janeiron 2016 kesäolympialaisissa]]** kahdeksatta kertaa. Kilpailut käytiin 6.–17. elokuuta Riocentron kolmannessa paviljongissa, jonne mahtuu yleisöön 2&nbsp;000–5000 henkeä tapahtumasta riippuen. Parhaiten menestyi Kiina, joka saavutti neljä kultaa ja kaksi hopeaa.

## Mitaliyhteenveto

### Tulokset

## Lähteet

## Aiheesta muualla

*Pöytätennis Rio de Janeiron 2016 kesäolympialaisten ja -paralympialaisten virallisilla sivuilla.
Conchobar mac Nessa

**Conchobar mac Nessa** (*suom*. Conchobar Nessinpoika) oli irlantilaisen mytologian Ulaid-tarustossa Ulsterin kuningas. Hän on yksi keskeisimpiä hahmoja näissä kertomuksissa. Nimi *mac Nessa* tarkoittaa “Nessan poikaa” – eli nimitys on matronyyminen. Hän hallitsi aluettaan Emain Machasta (nykyisin Navanin linnoitus, nimi tarkoittaa ”Machan kaksosia”).
## Lähteet
Thurstan

**Thurstan** (n. 1070–1140) oli keskiaikainen Yorkin arkkipiispa Hieman ennen kuolemaansa hän erosi piispanvirasta ryhtyäkseen munkiksi Clunyn luostarissa.

Thurstan nimitettiin arkkipiispaksi 15. tai 16. elokuuta 1114 ja vihittiin papiksi seuraavana vuonna 6. kesäkuuta. Canterburyn arkkipiispa Ralph d'Escures ei kuitenkaan suostunut vihkimään häntä virkaan, koska Thurstan ei antanut tälle tottelevaisuuslupausta. Paavi Calixtus II vihki hänet 19. lokakuuta 1119 Reimsissä Arkkipiispana hän kampanjoi voimakkaasti Yorkin kirkkoprovinssin itsenäisyyden puolesta, missä kiistassa kuningas oli Canterburyn ja useat paavit Yorkin puolella. Asia ratkesi Yorkin eduksi, koska paavi Honorius II katsoi Canterburyn väärentäneen käyttämiään todisteita.

Hänen veljenpoikaansa Osbert Bayeuxlaista syytettiin Thurstanin seuraajan William Yorkilaisen myrkyttämisestä.

## Lähteet
António de Saldanha

**António de Saldanha** oli portugalilainen tutkimusmatkailija, joka eli 1500-luvulla. Hän oli ensimmäinen eurooppalainen, joka laski ankkurin Pöytälahdessa Etelä-Afrikan rannikolla ja teki ensimmäisen muistiinmerkityn nousun Pöytävuorelle. Häntä on vanhoissa lähteissä sanottu "kastilialaiseksi aatelismieheksi", joka tuli Portugaliin noin vuonna 1497 kuningatar Maria Aragonialaisen palvelukseen. Hänen alkuperäistä nimeään ei tiedetä, mutta nykyisin käytetty nimi johtunee kastilialaisesta kaupungista Saldaña. 

## Lähteet
Teemu Huhtala

**Teemu Huhtala** (s. 4. huhtikuuta 1991 Tampere) on suomalainen jääkiekkohyökkääjä. Hänen vahvuuksiinsa kuuluvat nopeus ja työteliäisyys.

## Ura
### Seuraura
Huhtala on Ilveksen oma kasvatti. Kausina 2007–2008 ja 2008–2009 hän jakoi joukkueen B-nuorten runkosarjan sisäisen pistepörssin voiton; ensimmäisenä mainittuna kautensa Tatu Laineen ja toisena mainittuna Tomi Wileniuksen kanssa. Huhtala voitti A-nuorten SM-pronssia vuosina 2010 ja 2011. Hän voitti jälkimmäisenä keväänä myös Ilveksen pudotuspelien sisäisen pistepörssin tehoilla 1+6=7.

Heinäkuussa 2010 Huhtala teki kaksivuotisen SM-liigasopimuksen Ilveksen kanssa. Hän ei tehnyt kuitenkaan liidebyyttiä vielä kaudella 2010–2011, mutta Huhtala pelasi ensimmäiset miesten pelinsä esiintyen yhteensä kolmessa Mestis-ottelussa Lempäälän Kisan ja alle 20-vuotiaiden maajoukkueessa tehden yhden syöttöpisteen. 

Huhtala teki liigadebyyttinsä kauden 2011–2012 avausottelussa 16. syyskuuta 2011 paikallisvastustaja Tapparaa vastaan ja sai ottelussa jääaikaa 6.44 minuuttia. Liigauransa avausmaalin hän teki kolmannessa ottelussaan 20. syyskuuta 2011 Turun Palloseuraa vastaan. Huhtala pelasi kauden aikana lopulta vain viisi SM-liigaottelua tehopistein 1+1=2. Hän pelasi kautensa pääosin lainalla LeKissä. Toukokuussa 2012 Huhtala teki vuoden mittaisen jatkosopimuksen Ilveksen kanssa, mutta se sisälsi elokuun loppuun asti kestäneen koeajan, jonka päätteeksi hän sai jatkaa joukkueessa.

### Maajoukkueura
Huhtala on pelannut kolme nuorten ja seitsemän poikien maaottelua.

## Muuta
Huhtalan isoveli Tommi pelasi Espoo Bluesissa, nykyään hän pelaa Jokereissa KHL:ssä. Veljekset ovat toisen polven liigapelaajia, sillä heidän isänsä Jarmo Huhtala pelasi omalla urallaan yli 300 SM-liigaottelua.

## Tilastot

## Lähteet
*
*
*

### Viitteet
Mätitahna

**Mätitahna** on kalan, useimmiten turskan mädistä valmistettu levite. Mäti voi olla savustettua. Muita valmistusaineita ovat mm. tomaattipyree ja perunahiutale.

Mätitahnaa käytetään erityisesti Ruotsissa ja muissa Pohjoismaissa. Tunnettu tuotemerkki on vuodesta 1954 lähtien valmistettu Kallen mätitahna (ruotsiksi *Kalles kaviar*, valmistaja Abba Seafood). Vieraskielisistä nimityksistään huolimatta mätitahnaa ei tule sekoittaa kaviaariin, joka on arvostettua sammen mätiä.

Sadassa grammassa mätitahnaa on lähes 4 grammaa suolaa ja 30 grammaa rasvaa. Suuri osa rasvahapoista on tyydyttymättömiä.

## Lähteet
Bergholm

**Bergholm** on muun muassa seuraavien suomalaisten henkilöiden sukunimi:

* A. H. Bergholm (1876–1949), filosofian tohtori ja eduskunnan kirjastonhoitaja
* Axel Bergholm (1841–1924), rehtori, professori ja sukututkija
* Edith Bergholm (1867–1925), koulunjohtaja, Porvoon naisopiston perustaja
* Eija-Elina Bergholm (s. 1943), elokuvaohjaaja ja käsikirjoittaja
* Hanna Bergholm (s. 1980), elkuvaohjaaja
* Heikki Bergholm (s. 1956), yritysjohtaja ja diplomi-insinööri
* Karl Axel Bergholm (1841–1924), filosofian tohtori, opettaja, professori
* Katri Bergholm (1878–1949), kirjailija, Suomen Sotilaskotiliiton perustaja
* Kicke Bergholm (1946–2025), basisti
* Tapio Bergholm (s. 1958), historiantutkija ja poliitikko
* Timo Bergholm (s. 1941), teatteriohjaaja.
Raunioiset

**Raunioiset** (*Asplenium*) on suuri saniaissuku raunioiskasvien (Aspleniaceae) heimossa. Suvussa on jopa 720 lajia, joita esiintyy kaikilla mantereilla. Eristyneillä saarilla, kuten Madagaskarilla, Réunionilla ja Havaijilla, kasvaa useita kotoperäisiä raunioislajeja. Lisäksi sukuun kuuluu paljon risteymiä.

## Lajeja
### Raunioiset Suomessa
Suomessa kasvaa kuusi raunioislajia, jotka ovat melko harvinaisia tai hyvin harvinaisia. Ne kasvavat kaikki kallioilla, monet lajit vain kalkkikallioilla tai emäksisellä alustalla, ja risteytyvät osittain keskenään. Raunioisia esiintyy koko Suomessa, paitsi Keski-Pohjanmaalla. Suomessa serpentiiniraunioinen ja seinäraunioinen luokitellaan uhanalaisiksi, vaarantuneiksi lajeiksi ja kalkkitummaraunioinen luokitellaan silmälläpidettävä lajiksi.

* serpentiiniraunioinen (*Asplenium adulterinum*)
* seinäraunioinen (*Asplenium ruta-muraria*)
* liuskaraunioinen (*Asplenium septentrionale*)
* tummaraunioisryhmä eli tummaraunioinen (*Asplenium trichomanes* -ryhmä)
** kalliotummaraunioinen (*Asplenium trichomanes*, syn. *A. trichomanes* subsp. *trichomanes*)
** kalkkitummaraunioinen (*Asplenium quadrivalens*, syn. *A. trichomanes* subsp. *quadrivalens*)
* viherraunioinen (*Asplenium viride*)

### Muita raunioislajeja
Muutamia raunioisia viljellään huonekasvina.

* kiiltoraunioinen (*Asplenium adiantum-nigrum*) – esiintyy harvinaisena Pohjoismaissa.
* sulkaraunioinen (*Asplenium aethiopicum*)
* azorienraunioinen (*Asplenium azoricum*)
* tikasraunioinen (*Asplenium anceps*)
* kultaraunioinen (*Asplenium aureum*)
* suikoraunioinen (*Asplenium billotii*)
* ituraunioinen (*Asplenium bulbiferum*)
* hilseraunioinen (*Asplenium ceterach*) – esiintyy harvinaisena Pohjoismaissa.
* silmuraunioinen (*Asplenium daucifolium*)
* isoraunioinen (*Asplenium dimorphum*)
* kiilaraunioinen eli afrikankiilaraunioinen (*Asplenium filare*), syn. kiilasulkaraunioinen (*A. aethiopicum* subsp. *filare*)
* koruraunioinen (*Asplenium flabellifolium*)
* murattiraunioinen (*Asplenium hemionitis*)
* madeiranraunioinen (*Asplenium lolegnamense*)
* meriraunioinen (*Asplenium marinum*) – esiintyy harvinaisena Pohjoismaissa.
* kamparaunioinen (*Asplenium monanthes*)
* pesäraunioinen (*Asplenium nidus*)
* rannikkoraunioinen (tai rannikkorauniainen) (*Asplenium obovatum*)
* kilseraunioinen (*Asplenium octoploideum*)
* pitsiraunioinen (*Asplenium onopteris*)
* herttaraunioinen (*Asplenium reniforme*)
* hirvenkieli eli hirvensaniainen (*Asplenium scolopendrium*, syn. *Phyllitis s.*) – esiintyy harvinaisena Pohjoismaissa.
* terorinraunioinen (*Asplenium terorense*)

## Lähteet
* 

### Viitteet

## Aiheesta muualla
* Funet: Raunioiset (''Asplenium'')
* ITIS: ''Asplenium'' 
* United States Department of Agriculture (USDA): ''Asplenium'' 
* Flora of North America: ''Asplenium''
Miiko Hintz

**Miiko Hintz** (s. 27. syyskuuta 1992 Nokia) on suomalainen jääkiekkoilija, joka pelasi syyskaudella 2016–2017 SM-liigajoukkue Tampereen Ilveksessä. Hän on pelipaikaltaan oikea laitahyökkääjä. 

## Ura
### Seuraura
Hintz on Tampereen Ilveksen kasvatti ja aloitti jääkiekkoilun omien sanojensa mukaan noin viisivuotiaana. Hän pelasi Ilveksessä koko junioriuransa, mutta väliin mahtuu myös kausi 2008–2009 Tapparan B- ja A-nuorissa. Hintz palasi sen jälkeen Ilvekseen ja voitti A-nuorten SM-pronssia vuosina 2010 ja 2011.

Toukokuussa 2011 Hintz teki kaksivuotisen SM-liigasopimuksen Ilveksen kanssa. Hän teki liigadebyyttinsä kauden 2011–2012 avausottelussa 16. syyskuuta 2011 paikallisvastustaja Tapparaa vastaan ja sai ottelussa jääaikaa 7.11 minuuttia. Yhteensä Hintz pelasi kauden aikana kahdeksan SM-liigaottelua ilman tehopisteitä. Hän pelasi suurimman osan kaudestaan vielä Ilveksen A-nuorissa, mutta pelasi myös yhteensä yhdeksän Mestis-ottelun verran lainalla Kajaanin Hokin ja Lempäälän Kisan joukkueissa.

Kauden 2012–2013 Hintz pelasi suurimmaksi osaksi lainalla Mestiksen nousijajoukkue HC Keski-Uusimaassa. Joulukuussa 2012 hänen lainasopimustaan jatkettiin kauden loppuun. Hintz pelasi kauden aikana Ilveksessä seitsemän SM-liigaottelua. Kauden 2013–2014 hän aloitti HCK:ssa vahvisti ja pelasi alkukaudella myös joukkueen ykkössentterinä. Hintzin kausi päättyi kuitenkin rannevammaan tammikuussa 2014.

Hintz siirtyi kaudeksi 2014–2015 vuoden mittaisella sopimuksella Savonlinnan Pallokerhoon. Kaudeksi 2015–2016 hän siirtyi vuoden mittaisella sopimuksella jatkamaan Mestis-uraansa aiemman lainaseuransa Lempäälän Kisan riveihin. Hintz oli joukkueen paras maalintekijä ja toiseksi paras pistemies Jimi Santalan jälkeen tehoilla 14+15=29.

Kaudeksi 2016–2017 Hintz palasi vuoden mittaisella sopimuksella Ilvekseen. Hän teki SM-liigauransa avausmaalin 24. syyskuuta 2016 Kalevan Palloa vastaan. Hintz pelasi Ilveksessä 14 ottelua tehopistein 3+1=4, kunnes hänen sopimuksensa Ilveksen kanssa purettiin yhteisymmärryksessä tammikuussa 2017.

### Maajoukkueura
Hintz on pelannut seitsemän nuorten ja yhden poikien maaottelun.

## Muuta
Hintzin pikkuveli Roope pelaa NHL:ää Dallas Starsin organisaatiossa.

## Tilastot

## Lähteet
*
*

### Viitteet
Philadelphian kaupungintalo

**Philadelphian kaupungintalo** () on rakennus Philadelphian kaupungissa Pennsylvanian osavaltiossa Yhdysvalloissa. Se on 167 metriä korkea. Sitä alettiin rakentaa vuonna 1871, ja se valmistui vuonna 1901. Rakennus tuli maksamaan yhteensä 24 miljoonaa Yhdysvaltain dollaria. Rakennuksen materiaalina on käytetty kalkkikiveä, graniittia, marmoria ja pronssia. Se oli maailman korkein rakennus vuosina 1901–1908 ja Pennsylvanian korkein vuoteen 1932, jolloin Gulf Tower ohitti sen. Rakennus edustaa empiretyyliä. Philadelphian kaupungintalon huipulla sijaitseva William Pennin pronssinen patsas on 11,3 metriä korkea ja painaa 27 tonnia.

## Aiheesta muualla
Kaipio

**Kaipio** voi tarkoittaa seuraavia:

* Kaipio, suomalainen kassakaappeja, aikoinaan myös linja-autonkoreja valmistanut yritys
* Kaipio, suomalainen sukunimi:
** Eetu Kaipio (s. 1989), jalkapalloilija
** Kalevi Kaipio (1944–2023), opetusneuvos ja kasvatustieteen tohtori
** Oskar Kaipio (1874–1918),  SDP:n kansanedustaja
** Sirkka Kaipio (s. 1961), taitoluisteluvalmentaja
** Toivo Kaipio (vuoteen 1900 *Laurén*, 1882–1949), Kaipio Oy:n toimitusjohtaja ja kauppaneuvos.

## Katso myös
* Kaipion talo, Tampereella sijainnut rakennus
Ylermi Rajamaa

**Ylermi Rajamaa** (s. 1981) on suomalainen näyttelijä ja muusikko. Hän valmistui ylioppilaaksi Sibelius-lukiosta vuonna 2000 ja näyttelijäksi Teatterikorkeakoulusta vuonna 2010. Hän on myös Plutonium 74 -yhtyeen laulaja ja kosketinsoittaja. Hänen näyttelijäuransa on lähtenyt käyntiin Masalan nuorisoteatterista.

Rajamaa on myös mukana Osakeyhtye-nimisessä kokoonpanossa laulajana ja kitaristina. Lisäksi hän on tehnyt yhtyeelle kappaleen "Kahden tähden cowboytarina". Munamiehelle hän on tehnyt myös kappaleen "Usein öisin uneksin".

Plutonium 74 -yhtyeessä Rajamaa on myös toiminut lauluntekijänä, esimerkiksi "Alakerran orkesteri" on kokonaan Rajamaan käsialaa. Rajamaa on ollut yhtyeen kappaleiden sävellystyössä mukana.

Rajamaa vierailee myös laulajana LBJ:n levyllä Live material jolle hän on sanoittanut kappaleen "Murhataan mies".

## Filmografia
### Elokuvat

### Televisiosarjat

## Teattereita
* Kansallisteatteri
* Masalan nuorisoteatteri
* Q-teatteri
* Ryhmäteatteri
* Teatteri Takomo

## Lähteet
* 
* 

### Viitteet

## Aiheesta muualla
* 
*
Sensuuri Itä-Saksassa

Tämä artikkeli käsittelee '''sensuuria''' **[[Saksan demokraattinen tasavalta|Itä-Saksassa]]** sen olemassaolon aikana eli vuosina 1949−1990. Kuten useat neuvostomaat ennen Berliinin muurin murtumista, myös Itä-Saksa toteutti laajamittaista sensuuria.

Itä-Saksan alkuperäinen perustuslaki ei mahdollistanut lehdistön sensuuria. Lain 9 artiklan 2 osassa mainittiin "median sensuuria ei tule tapahtua". Tämä kohta poistettiin vuoden 1968 uudistuksessa ja siitä tuli lain 27 artikla:

* "Jokaisella kansalaisella on oikeus vapaasti ja julkisesti ilmaista mielipiteensä, noudattaen perustuslain periaatteita".
* "Lehdistön, radion ja television vapaus taataan".

Huolimatta tästä koko Itä-Saksan historian ajan tapahtui sekä virallista, että epävirallista sensuuria, joka kuitenkin väheni ajan kuluessa. Johtuen siitä, että Itä-Saksassa oli käytännössä yksipuoluejärjestelmä, oli lehdistö ja media ylipäätään hallitsevan puolueen päätösten alaisena.

Huolimatta siitä, että tilanne oli ristiriidassa perustuslain kanssa, pystyi hallinto toteuttamaan sensuuria hyödyntäen perustuslain mainintaa "...noudattaen perustuslain periaatteita". Tämän nojalla sensuuria toteutettiin vetoamalla esimerkiksi kansalliseen turvallisuuteen tai yleiseen siveellisyyteen.
Tabula Hungariae

**Tabula Hungariae** (myös *Lázárin kartta*) on vanhin säilynyt kartta nykyisen Unkarin alueesta. Kartan laatijana pidetään unkarilaista Lázár deák, ja se on tehty ennen vuotta 1528. Kartta lisättiin Unescon Maailman muisti -ohjelman rekisteriin vuonna 2007.

## Kuvaus
Kartta on kooltaan noin 65 × 85&nbsp;cm, ja se on piirretty niin, että kartassa ylhäällä on luode. Karttaan on piirretty Unkarin kuningaskunnan asutukset ja maamerkit 1500-luvun alussa. Kartan etelässä sijaitsevia alueita hallitsivat ottomaanit, ja ne on merkitty karttaan eri värillä. Koska karttaan on merkitty vain eteläpuoliset alueet, arvellaan, että kartta laadittiin valmisteltaessa ottomaaneja vastaan käytyä sotaa.

Kartan arvokkainta sisältöä ovat asuinpaikkojen nimet ja kuvaukset. Karttaan on merkitty noin 1&nbsp;400 paikkaa, joista 1&nbsp;270 on asuinpaikkoja.

Kartan alapuolella on kuvaus maasta saksaksi ja latinaksi.

## Painatus
Kartta on painettu Georg Tannstetterin avustuksella Petrus Apianuksen kirjapainossa Ingolstadtissa, ja sen rahoitti Johannes Cuspinianus.

## Perintö
Kartasta painettiin vain muutamia kappaleita, joista suurin osa on hävinnyt, joten tutkijat tunsivat sen ainoastaan kuvausten perusteella. 1880-luvun alussa kuitenkin löydettiin yksi säilynyt kartta. Karttaa säilytetään Széchényin kansalliskirjastossa.

## Myöhemmät versiot
Alkuperäisestä kartasta tehtiin vuoteen 1552 mennessä useita kopioita, mutta ne eivät ole säilyneet. Vuoden 1552 jälkeenkin kartasta tehtiin versioita. Kartasta tunnetaan kuusi versiota:

* Giovanni Andrea Vavassore (työskenteli 1510–1572), Venetsia, 1553
* Pirro Ligorio (1496–1583), Rooma, 1558 (hävinnyt), 1599
* Antonio Lafreri (1512–1577), Rooma, 1558, 1559, 156?
* János Zsámboky (1531–1584), Wien, 1566
* Claudio Duchetti (1554–1597), Rooma, 1577
* Giovanni Orlandi (työskenteli 1600–1604), Rooma, 1602
Yhdystie 2102

**Yhdystie 2102** on tie, joka kulkee Loimaan Mellilästä saman paikkakunnan alueella sijaitsevalle Niinijoelle. Mutkittelevan mutta tasaisen tien pituus on 9 kilometriä.
Poliisin painajainen III – Havana Club

**Poliisin painajainen III – Havana Club** on vuonna 1999 valmistunut television rikoselokuva. Se on milwaukeelaisesta poliisiperheestä kertovan trilogian viimeinen osa, jonka keskeisimmässä osassa on Charles Bronson. Elokuva jäi hänen viimeisekseen.

## Juoni

Pankkiiri Phillip Chandler ja tämän vaimo murhataan. Heidän tyttärensä Caroline hälyttää poliisit ja yrittää ottaa yhteyttä myös veljeensä Evaniin, joka ei vastaa puhelimeen. Anne Meyer ja Joe Fein lähtevät Evanin luokse, jolloin hän pakenee autolla, jääden kuitenkin kiinni. Hän käyttäytyy oudosti muttei kuitenkaan vaikuta syylliseltä. Pian Ben saa eräältä TV-toimittajalta vihjeen, joka johdattaa poliisiperheen yksityiselle sikarikerholle ja sen omistajan, Vincent Coellen luokse. Myös pormestari löytyy paikalta ja Paul alkaa epäillä rahanpesua, johon myös poliisien korkein johto on sekaantunut.

## Rooleissa

## Aiheesta muualla

* 
* 
*
Mark Mellett

**Mark Mellett** toimi Irlannin laivaston komentajana tammikuusta 2011 joulukuuhun 2013. Sotilasarvoltaan Mellett on kommodori ja hän liittyi laivastoon 1976.

Mellett on saanut Irlannin yliopistosta PhD:n arvon. Mellettille on vuonna 1994 myönnetty Distinguished Service Medal (DSM). Hänen ensimmäinen aluksensa päällikkönä oli *[[LÉ Orla]]* vuonna 1992, ja sitä seurasivat *[[LÉ Ciara]]* vuonna 1997 sekä Irlannin laivaston lippulaiva *[[LÉ Eithne]]* vuonna 2005.

Mellett on naimisissa ja hänellä on neljä lasta.

## Lähteet

## Aiheesta muualla
*Chiefs of the European Navies CHENS
Yhdystie 2660

**Yhdystie 2660** on kolmen kilometrin pituinen tie joka kulkee Porin Isosannalta saman kaupungin alueella sijaitsevaan Hyvelään. Tie on osa vanhaa Valtatien 8 ja E8:n linjausta.
Green Lantern: The Animated Series

**Green Lantern: The Animated Series** on Warner Bros. Animationin ja DC Entertainmentin tuottama animaatiosarja, joka perustuu DC Comicsin samannimiseen sarjakuvasankariin. Sarjan ilmoitettiin ilmestyvän Yhdysvalloissa Cartoon Networkilla keväällä 2012. Lopulta sarjan avausjaksot esitettiin 40-minuutin mittaisena erikoispilottijaksona 11. marraskuuta 2011. Sittemmin Green Lantern: The Animated Series jatkui 3. maaliskuuta 2012. Sarja kesti yhden tuotantokauden verran, joka sisältää 26 jaksoa. Viimeinen jakso esitettiin Yhdysvalloissa 16. maaliskuuta 2013.

## Juoni

Hal Jordan ja Kilowog seikkailevat avaruussektorinsa rajamailla. Kaksikko taistelee yhdessä muiden Vihreiden Lyhtyjen kanssa Atrocitusin johtamaa Punaisia Lyhtyjä vastaan, jotka ovat aikeissa valloittaa Vihreiden Lyhtyjen planeetan hakiessaan kostoa Universumin vartijoille. Myöhemmin he joutuvat kohtaamaan myös Metsästäjien joukot.

## Hahmoluettelo
### Sankarit
*Hal Jordan
*Kilowog
*Carol Ferris
*Salaak
*Sayd
*Saint Walker

### Viholliset
*Atrocitus
*Metsästäjät
*Razer
*Zilius Zox

## Jaksoluettelo
#Beware My Power, osa 1
#Beware My Power, osa 2
#Razer's Edge
#Into the Abyss
#Heir Apparent
#Lost Planet
#Reckoning
#Fear Itself
#In Love and War
#Regime Change
#Flight Club
#Invasion
#Homecoming
#The New Guy
#Reboot
#Steam Lantern
#Blue Hope
#Prisoner of Sinestro

## Äänirooleissa

## Lähteet
Temple

**Temple** merkitsee englannin ja ranskan kielissä temppeliä. 

Temple voi tarkoittaa myös seuraavia:
* Temple, 1200-luvulla rakennettu, vuonna 1811 purettu linnoitus Pariisissa
* Temple, alue Lontoon Cityn lounaiskolkassa
* Templen metroasema, metroasema Lontoossa
* The Temple, synagoga Clevelandissa, Yhdysvalloissa
* Temple-luokka, Britannian kuninkaallisen laivaston linjalaivaluokka 1700-luvulla
** HMS Temple, Britannian Kuninkaallisen laivaston Temple-luokan linjalaiva

* Temple, sukunimenä:
** Garrett Temple (s. 1986), yhdysvaltalainen koripalloilija
** Henry Temple (1784–1865), englantilainen valtiomies ja varakreivi
** Johnny Temple (1906–1968), yhdysvaltalainen bluesmuusikko, basisti, kitaristi ja laulaja
** Julien Temple (s. 1953), brittiläinen elokuva-, dokumentti- ja musiikkivideo-ohjaaja
** Juno Temple (s. 1989), englantilainen näyttelijä.
** Nina Temple (s. 1956), brittiläinen kommunistipoliitikko
** Paul Temple, salapoliisihahmo Francis Durbridgen teoksissa
** Shirley Temple (1928–2014), yhdysvaltalainen näyttelijä ja diplomaatti
** William Temple (1628–1699), englantilainen diplomaatti, poliitikko ja kirjailija
** William Temple (1881–1944), Canterburyn arkkipiispa
** William Frederick Temple (1914–1989), brittiläinen tieteiskirjailija

* Temple, etunimenä:
** Temple Grandin (s. 1947), yhdysvaltalainen etologi ja kirjailija.

## Katso myös
* Tempe (täsmennyssivu)
Franz Vorrath

**Franz Vorrath** (9. heinäkuuta 1937 – 17. lokakuuta 2022) oli saksalainen roomalaiskatolinen piispa. Hänet vihki papiksi Franz Hengsbach Essenin hiippakuntaan 26. heinäkuuta 1962, ja hänet nimitettiin Essenin vihkipiispaksi ja Vicus Ateriin titulaaripiispaksi 22. marraskuuta 1995. Piispaksi vihkiminen seurasi 7. tammikuuta 1996. Pääkonsekraattorina toimi Hubert Luthe, jota avustivat Wolfgang Große ja Franz Grave. Vorrath jäi eläkkeelle 14. maaliskuuta 2014.

## Lähteet
Málaga-Centro-Alamedan rautatieasema

**Málaga-Centro-Alameda** on lähijunien asema Málagan kaupungissa Andalusiassa Etelä-Espanjassa. Se on Málagan Cercanías-lähijunajärjestelmän molempien linjojen (C-1 ja C-2) pääteasema. Asema on avattu vuonna 1976 ja se on kokonaan maanalainen.
Ludger Schepers

**Ludger Schepers** (s. 18. huhtikuuta 1953 Oberhausen) on saksalainen roomalaiskatolinen piispa. Hänet vihki papiksi Essenin hiippakuntaan Franz Hengsbach 2. maaliskuuta 1979. Hänet nimitettiin Essenin vihkipiispaksi ja Neapolis in Proconsularin titulaaripiispaksi 27. kesäkuuta 2008. Piispaksi vihkiminen seurasi 19. syyskuuta. Pääkonsekraattorina toimi Felix Genn, jota avustivat Franz Grave ja Franz Vorrath.

## Lähteet
Felix Genn

**Felix Genn** (s. 6. maaliskuuta 1950) on saksalainen roomalaiskatolinen piispa. Hänet vihki papiksi Trierin hiippakuntaan Bernhard Stein 11. heinäkuuta 1976. Hänet nimitettiin Trierin vihkipiispaksi ja Uzaliksen titulaaripiispaksi 16. huhtikuuta 1999. Piispaksi vihkiminen seurasi 30. toukokuuta. Pääkonsekraattorina toimi Hermann Josef Spital, jota avustivat Franz-Josef Hermann Bode ja Alfred Kleinermeilert.

Genn sai 4. huhtikuuta 2003 nimityksen Essenin piispaksi, jonka virkaan hänet asetettiin 6. heinäkuuta. Hänet nimitettiin 19. joulukuuta 2008 Münsterin piispaksi, joksi hänet asetettiin 29. maaliskuuta 2009.

## Lähteet
Julius Angerhausen

**Julius Angerhausen** (3. tammikuuta 1911 – 22. elokuuta 1990) oli saksalainen roomalaiskatolinen piispa. Hänet vihki papiksi Münsterin hiippakuntaan Clemens August von Galen, ja hänet nimitettiin Essenin hiippakunnan vihkipiispaksi sekä Eminentianan titulaaripiispaksi 27. tammikuuta 1959. Piispaksi vihkiminen seurasi 12. huhtikuuta. Pääkonsekraattorina toimi Franz Hengsbach, jota avustivat Charles Msakila ja Michael Keller.

Angerhausen osallistui Vatikaanin toiseen kirkolliskokoukseen ja jäi eläkkeelle 1. maaliskuuta 1986.

## Lähteet
Hubert Luthe

**Hubert Luthe** (22. toukokuuta 1927 Lindlar – 4. helmikuuta 2014 Essen) oli saksalainen roomalaiskatolinen piispa. Hänet vihki papiksi Kölnin arkkihiippakuntaan Josef Frings 2. heinäkuuta 1953. Hän sai 28. lokakuuta 1969 nimitykset Kölnin vihkipiispaksi sekä Egabron titulaaripiispaksi. Piispaksi vihkiminen seurasi 14. joulukuuta. Pääkonsekraattorina toimi Joseph Höffner, jota avustivat Johann Wilhelm Cleven ja Augustinus Frotz. Luthe nimitettiin Essenin piispaksi 18. joulukuuta 1991 ja asetettiin virkaan 2. helmikuuta 1992. Hän jäi eläkkeelle 75-vuotispäivänään 22. toukokuuta 2002.

## Lähteet
Elis Guri

**Elis Guri** (s. 6. heinäkuuta 1983 Shkodër, Albania) on bulgarialainen, aiemmin Albaniaa edustanut kreikkalais-roomalaisen tyylin painija ja maailmanmestari.

96 kilogramman painoluokassa kilpaillut Guri voitti albanialaisena EM-pronssia Tampereelta 2008. Hän osallistui myös Pekingin vuoden 2008 kesäolympialaisiin, missä sijoittui kahdeksanneksi. Gurin pistesija lukeutuu Albanian parhaisiin olympiasaavutuksiin. Pekingin olympialaisten jälkeen Guri siirtyi edustamaan Bulgariaa. Vuonna 2011 hän voitti keväällä EM-pronssia Dortmundista ja syksyllä maailmanmestaruuden Istanbulista. Lontoon olympialaisissa 2012 hän oli seitsemäs. 

Las Vegasin MM-kilpailuissa 2015 Guri sijoittui 98&nbsp;kg:n sarjassa viidenneksi.

## Lähteet
* Profiili foeldeak.com:in painitietokannassa 
* Profiili FILA:n sivustolla 
* Elis Guri Biography and Olympic Results  Sports Reference LLC.
Batman: Year One

**Batman: Year One** on 18. lokakuuta 2011 suoraan DVD:lle julkaistu animaatioelokuva. Se perustuu Frank Millerin ja David Mazzucchellin tekemään sarjakuvaan **. Elokuvan ohjasivat Sam Liu ja Lauren Montgomery. Käsikirjoituksesta vastasi Tab Murphy. Elokuvan pääosissa ovat muun muassa Bryan Cranston, Benjamin McKenzie, Eliza Dushku ja Alex Rocco.

Batman: Year One on kahdestoista peräkkäinen elokuva Warner Premieren ja Warner Bros. Animationin tuottamista DC universumin alkuperäisistä animaatioelokuvista, jonka aloitti  vuonna 2007.

## Juoni
Bruce Wayne on palannut takaisin Gotham Cityyn ja aloittaa elämänsä Batmanin roolissa. Sitä ennen kaupunkiin on saapunut uusi poliisi, luutnantti James Gordon. Hän huomaa kaupungin olevan pahasti korruptoitunut, ja jossa poliisit tuntuvat tekevän mitä haluavat. Lisäksi Gothamin poliisilaitoksen päällikkö Loeb ottaa lahjuksia vastaan Carmine Falconelta, kuten myös etsivä Flass tekee rahaa laittomien salakuljetusten myötä. Batmanin saavuttua kuvioihin mukaan hän alkaa aiheuttaa harmia Falconen liiketoiminnalle. Samalla Gordon saa selville lahjusjupakan ja vie asian oikeuteen.

## Äänirooleissa

## Palkinnot
### Ehdokkuudet
*Annie
**2011: Paras erikoistuotannon animaatio

## Lähteet
Matti Aro

**Matti Aro** (12. maaliskuuta 1906 Helsinki – 14. elokuuta 1991 Helsinki) oli suomalainen teatterinjohtaja ja ohjaaja. Aroa on luonnehdittu stanislavskilaiseksi realistiksi, ja hän on tunnettu suomalaisten klassikkonäytelmien ohjaaja.

## Ura
Aro valmistui ylioppilaaksi Helsingin Normaalilyseosta vuonna 1927. Hän opiskeli Helsingin yliopistossa vuosina 1927–1930 ja sen jälkeen Suomalaisessa Näyttämöopistossa, josta valmistui vuonna 1934. Vuosina 1939–1943 Aro toimi Ylioppilasteatterin ohjaajana ja johtajana. Jorma Nortimon (1933–1936), Jouko Paavolan (1936–1938) ja Matti Aron peräkkäisiä johtajakausia on luonnehdittu 1930-luvun Ylioppilasteatterin kolmen suuren ohjaajan aikakaudeksi. Aro on muistelmissaan kertonut jättäneensä 1930-luvulla ammattiteatterin ja siirtyneensä Ylioppilasteatteriin, jossa hän oli arvioinut voivansa kehittää omaa teatteri-ilmaisuaan vapaammin. Toisaalta Aro nosti johtajakaudellaan teatterin ensi-iltamäärän lähelle ammattiteattereille tyypillisiä lukemia.

Toisen maailmansodan jälkeen Aro oli Jyväskylän teatterin johtaja vuosina 1949–1953, Lahden teatterin johtaja vuosian 1953–1955, Suomen Teatterikoulun vara- ja väliaikainen rehtori vuosina 1955–1961, Helsingin Kansanteatteri-Työväenteatterin johtaja vuosina 1961–1965 sekä Helsingin Kaupunginteatterin apulaisjohtaja vuodesta 1965.

Aro palkittiin vuonna 1958 Pro Finlandia -mitalilla sekä vuonna 1981 Ida Aalberg -mitalilla.

Vuosina 1959–1961 Aro toimi Suomen Teatterikoulun va. rehtorina, kun rehtori Wilho Ilmari oli virkavapaalla. Näiden kahden vuoden aikana Aro johti koko koulun perusopetusta "*ilmariaanisessa*" hengessä, ja hän opetti itsekin suuria tuntimääriä. Hänen opetusaineisiinsa kuului muun muassa teatterihistoria.

Matti Aron puoliso oli näyttelijä-ohjaaja Impi Aro. Heidän tyttärensä Maria Aro ja Minna Aro ovat näyttelijöitä.

## Julkaisuja
* Aro, Matti 1977. *Suomalaisen teatterin vaiheita*. Hämeenlinna: Karisto.  

## Lähteet
*
*
*Norssin historia: Juhlaruno Turnarien 50-vuotisjuhlaan.
*Myytti Ylioppilasteatterista.

### Viitteet
Kungfutsen rauhanpalkinto

**Kungfutsen rauhanpalkinto** () on rauhanpalkinto, joka jaettiin ensi kertaa vuonna 2010. Palkinnon sai Taiwanin varapresidentti Lien Chan. Palkinnonjakotilaisuus on päivää ennen kuin Nobelin rauhanpalkinto jaetaan.

Vuoden 2011 palkinnon saajaehdokkaiksi nimettiin Venäjän presidentti Vladimir Putin, Saksan liittokansleri Angela Merkel, Microsoftin perustaja Bill Gates, YK:n entinen pääsihteeri Kofi Annan, Etelä-Afrikan presidentti Jacob Zuma sekä Yuan Longping, hybridiriisin kehittänyt tutkija.

## Palkitut
* 2010 – Lien Chan
* 2011 – Vladimir Putin
* 2012 – Kofi Annan ja Yuan Longping
* 2013 – Yicheng 
* 2014 – Fidel Castro
* 2015 – Robert Mugabe
* 2016 – Shen Liangliang, Yang Shupeng ja Li Lei
* 2017 – Hun Sen

## Lähteet